Den massive regn volder store problemer mange steder i Vendsyssel. På Motorvej E39 i sydgående retning ved Vrå sidder en bil fast i en større sø af vand på motorvejen, og i Hjørring ved Jernbaneviadukten har fire biler tidligt på morgenen været fanget i vandet, og i Sæby var Sæbygårdsvej oversvømmet. Nordjyllands Politi advarer særligt mod færdsel ved viadukter og lavt liggende veje, og henstiller til trafikanter om at køre meget forsigtigt når vandmasserne skal forceres.

Opsummering:
Flere veje står under vand og biler sidder fast i vandet. Sådan er situationen i Vendsyssel torsdag morgen efter regnen i næsten et døgn er væltet ned.